

[bookmark: _GoBack]Gwerthusiad beirniadol a nodi’r camau dysgu ac addysgu nesaf gan ganolbwyntio ar astudiaeth achos am ddysgwr unigol new grwp o ddysgwyr, wedi’I seilio ar ddigwyddiad critigol a arsylwyd.


Cyflwyniad.
Yn y byd addysg, mae’n hanfodol i ystyried digwyddiadau critigol, gan eu bod nhw’n cymryd atebolrwydd ar gyfer ymchwilio i amryw o wahanol feysydd addysg. Yn ôl damcaniaeth Tripp (Tripp, 2011), mae digwyddiadau critigol yn digwydd ym mywyd addysg bob dydd. Cred Tripp yw bod y penderfyniad i wneud digwyddiad yn un gritigol yn un personol i’r athrawes. Disgrifia (Tripp, 2011) digwyddiadau critigol fel pwynt cychwyn ar gyfer archwilio ymhellach, ac yn eu gweld fel man drobwynt i’r unigolyn. Yn ôl y ddamcaniaeth, dywed (Tripp, 2011) yn ei lyfr fod y mwyafrif o ddigwyddiadau critigol ddim yn amlwg, ac yn digwydd heb unrhyw ffwdan neu ddigwyddiad dramatig, fel awgryma’r enw rhoddir iddynt. Mae digwyddiad yn cael ei adnabod fel un critigol gan ymchwilio ymhellach i’r sefyllfa a’r agweddau cymdeithasol ehangach o’i amgylch. Ar ôl ystyried safbwynt (Tripp, 2011), mae’n amlwg fod gan ddigwyddiad critigol ddwy elfen o bwrpas; sef pwysleisio ffocws ar ymchwil yn yr ystafell ddosbarth a hefyd yn galluogi athrawon i ddeall a magu rheolaeth dros eu hymarfer. Mae hynny’n medru arwain at adfyfyrio, er mwyn addasu ymarfer a gwella perfformiad dysgu.

    
Y Rôl Adfyfyrio Beirniadol.
Priodwedd hollbwysig ym mhob agwedd o addysgu yw adfyfyrio, er mwyn adlewyrchu ar yr hyn sydd wedi cymryd lle a gwella'r hyn sydd i’w wneud yn y dyfodol. Yn ôl model adfyfyrio (Kolb et al, 1974), mae adfyfyrio yn ddull o ddadansoddi a dod o hyd i gasgliadau sy’n ymwneud a phrofiad. Cyflwyni’r (Kolb et al, 1974) y ‘Cylch Dysgu’, sydd yn awgrymu pedair cam sy’n cysylltu a’u gilydd; 1) Profiad. 2) Meddwl am y profiad. 3) Dysgu o’r profiad. 4) Gweithredu ar y ddysg. Mae’r camau yma yn mynd a’r dysgu i brofiadau newydd, ac yn cwblhau’r cylchred.
 	Mae model adfyfyrio (Schön, 1987) yn cyflwyno dau brif fath o adfyfyrio, sef wrth weithredu, ac wrth edrych yn ôl ar y profiad. Cred fod adfyfyrio yn elfen bwysig yn ystod y digwyddiad, am ei fod yn galluogi i ni benderfynnu sut i weithredu ar y pryd yn y fan a’r lle.; ac mi fyddwn yn gweithredu’n syth. Yn ogystal ag hynny, mae adfyfyrio’n effeithiol ar ôl y digwyddiad. Gellir cyfleu ystyriaeth ar gyfer beth i’w wneud yn wahanol petai’n digwydd eto. Mae’n hanfodol er mwyn edrych ar astudiaethau gwahanol, ac ymchwilio i safbwyntiau amrywiol er mwyn addasu a gwella perfformiad yn y dyfodol.
  	Cyflwynodd model (Brookfield, 1998) y ddamcaniaeth ‘4 Lens’. Mae’r lens cyntaf yn cyfleu pwysigrwydd adfyfyrio ein hunan gofiannau a phrofiadau personol. Nesaf, mae’r ail lens yn rhoi pwyslais ar adfyfyrio drwy adborth disgyblion. Mae’r dull yma yn gofyn am eu barn (megis CIQ – Critical Incident Questionnaire). Mae adfyfyrio drwy lygaid y disgybl yn effeithiol, am fod y CIQ yn anhysbys, ac felly yn galluogi i symud ymlaen er mwyn gwella’r addysgu o ganlyniad i’r adborth. Yn y trydydd lens, mae (Brookfield, 1998) yn dangos fod adfyfyrio yn gallu bod yn ddefnyddiol, wrth adlewyrchu eu syniadau a phrofiadau. Yn y lens olaf, mae’r pwyslais ar adfyfyrio gan ymchwilio i lenyddiaeth briodol. Gwelir fod ystyried damcaniaethau o safbwyntiau amrywiol yn fuddiol er mwyn gwella perfformiad.
  	Ers blynyddoedd mae athrawon wedi bod yn defnyddio adfyfyrio beirniadol fel dull gwerthuso eu perfformiad yn yr ystafell ddosbarth. Yn fwyaf diweddar, mae’r rôl o adfyfyrio beirniadol wedi cael ei bwysleisio yn y byd addysg gan ddiwygiad y cwricwlwm. Bu ‘Cwricwlwm i Gymru’ (Atodiad 1, Donaldson, 2015) yn gosod ffocws ar adfyfyrio beirniadol ymysg athrawon. Wrth annog yn y cwricwlwm, mae’n hybu athrawon er mwyn gwella eu dysgu, a’r technegau a ddefnyddiwyd. Gwelir adfyfyrio fel broses barhaus, sydd yn seiliedig ar ddiwygio perfformiad yn ôl adborth ac adlewyrchiad. Cyfeirir at y rôl o adfyfyrio’n feirniadol yn y ‘Safonau Proffesiynol’ (Atodiad 2, Ffig. 1); lle maent yn egluro pwysigrwydd adfyfyrio yn ôl addysgeg. Wrth ymchwilio i ddamcaniaethau gwahanol, mae’n galluogi athrawon i ddysgu sgiliau a datblygu technegau newydd ar gyfer addysgu optimal. Manteision hynny yw fod safon yr athrawon a’r dysgu ar gyfer disgyblion yng Nghymru yn codi, ac yn gwella’r broses addysg fel continwwm, ac yn cwblhau’r cylched addysgu.

Arsylwi – Cyd Destun yr Ysgol a’r Ystafell Ddosbarth.
Rwyf wedi cynnal yr arsylwad a’r ymchwiliad wrth ddilyn canllawiau y ‘British Educational Research Association’ (BERA, 2018). Wrth gyflwyno’r asesiad yma, rwyf wedi dilyn y canllawiau moesegol megis cyfrinachedd yn yr ysgol, y plant, y staff a’r holl rhanddeiliaid. Rwyf wedi sicrhau hynny er mwyn sicrhau osgoi rhagfarn neu duedd yn fy arsylwadau. Drwy gydol yr ymchwiliad, rwyf wedi dilyn y canllawiau ‘BERA’ drwy drafod y disgyblion yn anhysbys. Wrth wneud hynny, rwy’n eu hamddiffyn a thrin cyd-destun y digwyddiad critigol efo elfen o sensitifrwydd. Mi fyddaf yn atgyfnerthu’r canllawiau drwy gydol yr aseiniad.
    Fe wnais gynnal yr arsylwad yma yn Ysgol Gynradd gyfrwng Gymraeg, wedi ei leoli ar gyrion ddinas Abertawe. Mae’r ysgol yn rhan o awdurdod Cyngor a Thref Abertawe. Mi wnaeth yr ysgol agor yn 2011, ac ers hynny wedi tyfu yn y nifer o ddisgyblion. Yn bresennol mae 192 o ddisgyblion, rhwng 3 a 11 oed yn mynychu’r ysgol. Yn ôl adolygiad Estyn diweddaraf yr ysgol (Atodiad 3), mae gan yr ysgol meithrinfa, a dosbarthiadau ar draws y cyfnod sylfaen a chyfnod allweddol dau. Cyflwynir yn yr adroddiad fod 10% o’r disgyblion yn dod o gefndir/ teuluoedd Cymraeg. Yn ôl yr adroddiad, mae tua 20% o’r disgyblion yn gymwys i brydau bwyd am ddim, sydd yn is na’r cyfartaledd ar gyfer Cymru. Mae gan tua 20% o ddisgyblion yr ysgol Anghenion Dysgu Ychwanegol.

Digwyddiad Critigol yn gysylltiedig â Phedwar Diben Donaldson.
Wrth arsylwi yn nosbarth Blwyddyn 5, fe wnes i ymgymryd yn y sesiwn fathemateg yn y cyfnod cyn cinio. Yn ystod y cyfnod yma, roedd y disgyblion yn eithaf brwdfrydig am eu bod wedi dychwelyd o’r amser egwyl. Roeddwn yn symud o fwrdd i fwrdd, yn arsylwi sut roedd pob disgybl yn cwblhau’r dasg. Wrth i’r athrawes ddosbarth gynnal toriad yn y dasg, er mwyn egluro’r rhan nesaf, roedd y disgyblion i gyd yn ddistaw ac yn gwrando. Yna, fe wnes i sylwi ar ‘Plentyn A’ yn chwarae efo’r pren mesur, ac nid oedd yn canolbwyntio ar gyfarwyddiadau’r athrawes. Yna, fe wnaeth ‘Plentyn A’ rhoi ei ben wyneb i lawr ar y ddesg, a symud nôl ac ymlaen ar y gadair. I mi, roedd hynny’n symbolaidd o ddigwyddiad critigol. Ar ôl holi’r athrawes, fe wnes i ddarganfod fod gan ‘Plentyn A’ dueddiadau ASD. Wrth i’r wers fynd ymlaen, fe wnes i arsylwi ‘Plentyn A’ ymhellach, ac roedd yn rhagori yn y gwaith mathemateg, er ei fod heb wrando ar y canllawiau. Yn ogystal â’r siart ‘Marvel’, roedd ‘Plentyn A’ wedi cymryd rhan yn y dasg ddosbarth; sef fod y disgyblion yn gosod pegiau a’u henwau ar deimladau priodol ar gefn drws y dosbarth. Mae’r dasg syml yn rhoi cyfle i drafod lles y disgyblion, er mwyn sicrhau fod popeth yn iawn. Cysyllti’r hwn gyda’r ‘4 Diben’ (Atodiad 1, Donaldson, 2015) am fod y cwricwlwm newydd yn pwysleisio fod disgyblion yn unigolion iach. Mae cymryd rhan yn y dasg lles yn ddyddiol yn rhoi pwyslais ar les a iechyd meddwl/chorfforol y disgyblion o oedran ifanc. Mantais ar gyfer tasgau megis y ‘pegiau lles’ yw bod problemau yn gallu cael eu hadnabod yn gynnar, ac felly yn gallu cael eu datrys.
            O ganlyniad i dueddiadau ASD 'Plentyn A', yn ogystal â’r diffyg canolbwyntio, roedd yr athrawes wedi creu siart yn cynnwys pedwar sesiwn ar gyfer y diwrnod ysgol; a phob sesiwn yn cynnwys cymeriad ‘Marvel’ yn y tabl. Bwriad y siart oedd annog y plentyn i orffen bob tasg, canolbwyntio a cheisio ei orau yn y tasgau. Ar gyfer pob sesiwn os fyddai’r disgybl yn cyflawni'r gofynion, roedd yn derbyn gwobr ar y siart, sef sticer cymeriad ‘Marvel’. Credaf fod hyn yn ddull effeithiol er mwyn annog y plentyn gan ddefnyddio cymeriadau gweledol sydd yn addas i’r oedran.
     Mae’r siart ‘Marvel’ yn gyfle i ‘Pletyn A’ fod yn ddisgybl ac unigolyn uchelgeisiol. Mae hynny’n gysylltiedig â’r ‘4 Diben’ (Donaldson, 2015) sydd yn cael ei gyflwyno yn y ‘Cwricwlwm i Gymru’ (Atodiad 1). Cyflwyni’r y siart gyfle i ‘Blentyn A’ wneud ei orau er mwyn canolbwyntio a chwblhau’r tasgau. Mae’r targedau yma yn bersonol i’r disgybl, ac yn cael eu gosod mewn ffordd weledol. Wrth anelu at gael sticer ‘Marvel’ ar y siart, mae’r disgybl yn anelu at fod yn uchelgeisiol ac ateb gofynion yr athrawes. Bu ‘Plentyn A’ yn teimlo boddhad wrth lwyddo’r targedau a llenwi’r siart; neu eu hannog i fod yn uchelgeisiol er mwyn cyflawni’r targedau os ni lwyddi’r lenwi’r siart ‘Marvel’.

Adolygiad Llenyddiaeth.
Ar ôl arsylwi’r digwyddiad critigol yn yr ystafell ddosbarth, fe wnaeth i mi sylweddoli’r pwysigrwydd o ganolbwyntio; a denu sylw ar anhawster cafodd 'Plentyn A' wrth geisio ffocysu yn y wers. Mae canolbwyntio, ffocysu a sylw yn elfennau hollbwysig yn yr ystafell ddosbarth ym mhob agwedd; ac yn hanfodol er mwyn dilyn canllawiau, trafodaethau a sicrhau fod disgyblion yn cadw ar dasg. Er mwyn i ddisgybl ddeall y cyfarwyddiadau’r athro, mae’n rhaid prosesu’r wybodaeth (dod o’r synhwyrau - clywedol a gweledol e.e.). Galluogir hyn i’r disgybl gofio’r wybodaeth, ac yna ei ail-alw yn y cof. Yn yr un modd, os nad yw’r disgybl yn ffocysu ac yn rhoi sylw i’r athro, ni fydd y canllawiau’n cael eu prosesu, ac fyddant yn anghofio a cholli’r gwybodaeth.
      Yn y blynyddoedd cynnar o ymchwil, dywed (James, 1890) bod “pawb yn gwybod ystyr sylw (attention)”. Fe wnaeth egluro fod sylw yn ddull o benderfynu beth ddylem brosesu o’r synhwyrau. Mae hyn yn berthnasol i ddisgyblion gan fod amryw o fewnbwn gallent brosesu, megis gweledol, clywedol, sŵn yn y cefndir, teimlad, a thymheredd.
       Dadlau theori (Sperling, 1960) os nad ydych yn rhoi sylw at rywbeth, ni fydd y cael ei brosesu. Fe wnaeth Sperling gynnal cyfres o arbrofion; lle wnaeth ddangos llythrennau i’r gwirfoddolwyr am gyfnod byr o amser. Yn dilyn hynny, rhaid iddynt ail-alw a cheisio cofio’r llythrennau. Dengys y canlyniadau fod nifer fach o’r gwirfoddolwyr yn llwyddiannus, oherwydd mae ein cof synhwyrol yn cael ei anghofio’n gyflym. Fe wnaeth (Sperling, 1960) addasu’r arbrawf, gan ddweud ba lythrennau i’w cofio tro yma. Roedd y canlyniadau’n dangos cyfradd uwch o lwyddiant ar gyfer ail-alw a chofio’r llythrennau. Cred (Sperling, 1960) fod hynny’n digwydd oherwydd bod y canllaw yn dweud i’r gwirfoddolwyr rhoi ei sylw i fannau penodol; ac yna maent yn cofio mwy.
     Yn gyferbyniol i’r theori uchod, fe wnaeth erthygl (Cherry, 1953) ddarganfod y ‘Cocktail Party Effect’. Gelwir hynny am ei fod yn credu fod unigolion yn medru ffocysu eu sylw ar un pwynt penodol, heb gael eu gwrthdynnu i bwynt arall. Mae hyn yn debyg i gynnal sgwrs mewn parti prysur, ac yn ffocysu ar y sgwrs wrth anwybyddu’r digwyddiadau eraill yn y parti. Er mwyn profi'r syniad, fe wnaeth (Cherry, 1953) ddyfeisio'r‘ Diachotic Listening Task’. Pwrpas y dasg yw cyflwyno neges wahanol yn y ddau glust, gan ddefnyddio clustffonau. Yna cyfarwyddir y gwirfoddolwyr i wrando ac ail-adrodd y neges yn y glust chwith; ac anwybyddu’r dde. Gofynnir iddynt ail-alw'r neges yn y glust ag anwybyddir. Fe wnaeth y canfyddiadau ddangos fod nifer fach yn llwyddo i ail-alw. Roedd y canfyddiadau yr un modd pan roedd y neges yn y glust ag anwybyddir yn newid yng ngeiriau, yr iaith, ac os yw’n cael ei ddweud yn ei wrthwyneb. Arddangosir hyn fod rhoi canllaw i anwybyddu yn arwain at brosesu'r lleiafrif, i’r pwynt nad yw’r newidiadau fwyaf sylweddol yn cael eu canfod.
      Anghytunir (Moray et al, 1965) gyda theori (Cherry, 1953), gan bwysleisio ei farn fod peth ystyr yn cael ei brosesu o’r neges ag anwybyddir. Yn ogystal ag hynny fe wnaeth Underwood (Underwood, 1974) ddadlau fod ymarfer y neges yn y glust anwybyddir yn gallu gwella’r gyfradd o ail-alw.
     Yn wahanol i syniadau (Cherry, 1953) a (Sperling, 1960), fe wnaeth (Deutsch & Deutsch, 1963) gyflwyno’r theori fod unigolion yn prosesu popeth, ac yn ystyried pob ffynhonnell (y synhwyrau). Yn dilyn y syniad yma, fe wnaethom addasu’r theori (Deutsch et al, 1967); ac yn awgrymu fod unigolion yn rhoi sylw at y ffynonellau fwyaf amlwg; ac felly yn gallu dethol ble i rhoi sylw. O ganlyniad i hyn, maent yn credu fod y wybodaeth fwyaf pwysig yn arwain i ymateb a denu sylw.
       Mae’n hanfodol fod ffocws, canolbwyntio a sylw yn cael ei ymchwilio yn y byd addysg; oherwydd os ni fydd y disgyblion yn canolbwyntio ar gyfarwyddiadau’r athrawes, ni fydd yn deall y dasg na’r weithgaredd. Rhoddir y maes yma pwyslais er mwyn sicrhau fod athrawon yn cynllunio'r wers gan ddefnyddio dulliau ac adnoddau, sy’n denu sylw’r disgyblion. Wrth ymchwilio i ‘sylw’, mae’n hanfodol fod athrawon yn rhoi’r cyfle orau i’r disgyblion ffocysu. Gall ystyried y ffactorau hynny arwain at ddewis amser penodol o’r dydd (e.e. Ar ôl cinio), er mwyn dewis/ osgoi tasgau penodol.
         Wrth arsylwi’r digwyddiad critigol, fe wnes i ystyried y dulliau gwahanol o ‘sut mae’r disgyblion yn dysgu’. Yn y maes seicoleg, cyflwynir tair ysgol o addysgu. Yn gyntaf, cred yr ysgol ‘Adeiladaeth’ fod yn rhaid i’r dysgwyr adeiladu dysgu o’u cysyniadau eu hunain. Yn ôl damcaniaeth (Piaget, 1972) mae dysgu’n broses ffisegol-corfforol, gan fod niwronau’n cysylltu yn yr ymennydd wrth ddysgu. Cred y theori yma fod disgyblion yn dysgu gwybodaeth newydd gan adeiladu ar wybodaeth flaenorol. Mae hynny’n cael ei gyfleu yn namcaniaeth (Piaget, 1972) gan y syniad o ‘Schema’. Ystyr Schema yw’r cysylltiad yn yr ymennydd sydd yn galluogi profiadau newydd i gyfrannu at ‘schema’ a gwybodaeth flaenorol. Cred (Piaget, 1972) ei fod yn bosib ‘Cymathu’ sef deall fod pethau’n madru fod yn wahanol; ac ‘Addasu’, sef trosglwyddo’r wybodaeth a ddysgir i sefyllfa newydd. O ganlyniad i hyn, mae’r disgyblion yn dysgu sgiliau newydd, ac yn datblygu synnwyr eu hunain, o’r wybodaeth newydd.
      Yn gyferbyn i hynny, cred yr ysgol ‘Ymddygiadaeth’ fod disgyblion yn dysgu drwy wobrau a chymhelliant. Fe wnaeth (Skinner, 1971) arbrofi gan osod llygoden mewn bocs, a’i harsylwi’n dysgu. Ar ddechrau’r arbrawf roedd ymddygiad y llygoden ar hap; ac wrth fynd ymlaen roedd yn derbyn bwyd wrth wasgu’r lifer. Yn ogystal ag hynny, roedd y llygoden yn derbyn sioc drydanol; ond wrth wasgu’r lifer mi wnaeth stopio’r sioc. Fe wnaeth wasgu’r lifer ar y ddau achlysur gael ei ailadrodd gan y llygoden. Yn y sefyllfa bwyd mae’n cyfleu atgyfnerthu positif i’r llygoden. Yn y sefyllfa sioc drydanol, mae’n cyfleu atgyfnerthu negyddol. Gelwir Skinner y broses yma yn ‘Cyflyru Gweithredol’ (Operant Conditioning). O ganlyniad i’r arbrawf yma, fe wnaeth Skinner ganfod fod ymddygiad yn gallu cael ei rhagweld a’i rheoli. Cred Skinner fod newid yr amgylchedd ddysgu yn gallu arwain at addasiadau yn yr ymddygiad, ac felly yn medru effeithio ar y ffordd addysgir.
Mae’r syniad yn diffinio dysgu fel proses o ddysgu o ganlyniad i ymateb, ac mae’n ystyried os fydd yr ymddygiad yn cael ei ailadrodd neu beidio. Prif ganfyddiad (Skinner, 1971) yw bod ymddygiad yn cael ei ail-adrodd gan wobr, ac yna ddim yn cael ei ail adrodd wrth gosbi.
     Dadlau'r ysgol ‘Ddyniaethol’ fod lles emosiynol y dysgwyr yn flaenoriaethol. Cred (Holt, 2017) fod angen cwrdd ag anghenion emosiynol dysgwyr er mwyn dysgu optimal. Yn gyferbyn a’r ysgolion adeiladaeth ac ymddygiaeth, mae damcaniaeth (Holt, 2017) yn awgrymu fod systemau ysgol yn gallu dinistrio meddyliau ac emosiynau plant ifanc; ac yn syml fod ysgolion yn achosi fwy o niwed na lles i’r plant. Esbonnir hyn drwy ddadlau fod profion yn wael i’r lles, gan eu bod nhw’n achosi gorbryder a phanig i’r disgyblion. Yn ogystal ag hynny, awgrymir (Holt, 1982) fod yr elfen o fethiant yn wael i’r lles, a bod disgyblion o dan bwysau i lwyddo ym mhob maes. Cred  fod disgyblion yn cael eu cefnogi gormod yn yr ysgol, a'u fod yn gorddibynnu ar athrawon. O ganlyniad i’w credoau, cred ddylai disgyblion cael y rhyddid i ddilyn eu diddordebau a’u talentau, a bod disgyblion yn derbyn fwy o gyfrifoldeb a rheolaeth dros eu dysgu. Hefyd, cred y ddamcaniaeth ei fod yn effeithiol pe bai’r disgyblion yn penderfynu pryd mae’n barod i gael ei asesu, nid dilyn fframwaith amser y systemau asesu addysgiadol.
           Yn dilyn y drafodaeth gyda’r athrawes yn seiliedig a thueddiadau ASD plentyn A, mi wnaeth fy annog i ymchwilio ymhellach. Cafodd tueddiadau ASD eu cyflwyno’n gyntaf gan (Sukhareva, G.E., 1926), ac fe wnaeth adnabod fel personoliaeth ‘schitzoid’. Yn dilyn hynny, fe wnaeth (Kanner, 1943) ymhelaethu, gan arsylwi 11 o blant;  fe wnaeth ddisgrifio tueddiadau’r plant yn anawsterau dysgu a chymdeithasol. Yn hwyrach, fe wnaeth (Asperger, 1944) ehangu ar y syniadau, gan arsylwi 4 o blant, a wnaeth arddangos anawsterau cymdeithasol.
  Bu’r syniadau uchod yn tanio syniadau er mwyn egluro ASD, ac yn arwain at ddatblygiad ‘Theory of Mind’ (Premack et al, 1978). Ystyr y ddamcaniaethau yw fod unigolion yn gallu deall fod gan bobl eraill meddyliau a chredoau. Mae’r gallu yma yn cael ei amharu i unigolion a thueddiadau ASD.
      Ym mhellach, fe wnaeth y prawf ‘Sally-Anne’ (Baron-Cohen at al, 1985) brofi’r damcaniaethau drafodir uchod. Pwrpas y prawf Seicolegol oedd mesur gallu cymdeithasol unigolion, ac os ydynt yn gallu dynodi credoau ffug ar gyfer safbwyntiau eraill. Roedd y prawf yn gweithredu gan i Sally osod marblen yn ei fasged. Ar ôl i Sally adael yr ystafell, mae Anne yn tynnu’r farblen allan o fasged Sally, ac yn ei osod ym mocs ei hun. Ar ôl i Sally ddychwelyd, mae’r plentyn sy’n cael ei phrofi yn ateb y ‘Belief Question’, sef ‘Ble fydd Sally yn edrych am y farblen?’. Er mwyn llwyddo’r prawf, yr ateb cywir yw bod Sally yn credu bod y farblen yn ei basged; sydd yn dangos o safbwynt Sally. Dengys y canlyniadau fod 4 allan o 20 (20%) o’r plant efo tueddiadau ASD wedi ateb yn gywir. Mae hyn yn awgrymu fod plant a thueddiadau ASD yn cael anhawster adnabod a gwahaniaethu safbwyntiau gwahanol bobl.
 	Yn ddiweddarach, fe wnaeth ddamcaniaeth (Reed et al, 2011) geisio egluro tueddiadau ASD, gan gyflwyno’r ‘Comparater Account’.  Cred (Reed et al, 2011) fod tueddiadau ASD o ganlyniad i or-ddewis stimwlws (stimulus overselectivity). Mae hyn yn golygu'r ffenomen pan fod unigolyn yn ffocysu ar un agwedd, ac yna’n anwybyddu’r agweddau eraill yn y sefyllfa. Yn ôl y ddamcaniaeth mae unigolion a thueddiadau ASD yn cymharu pethau mewn ffordd or-sensitif. Wrth wneud hynny, mae gwahaniaethau bach eu gweld yn rhai sylweddol; mor sylweddol, lle bu’r wybodaeth eraill yn cael eu hanwybyddu. Arweinir hyn at anawsterau cymdeithasol, ac unigolion yn ffocysu a diddori ym mhynciau cyfyngedig.
  	Awgryma (White et al, 2009), mai un o nodweddion ASD, yw yn aml, gellir unigolion arbenigo mewn maes neu dalent penodol. Gwelwir hyn yn ‘Savant Syndrome’; lle bu unigolyn a thueddiadau ASD yn rhagori mewn maes penodol, ac yn perfformio’n lawer uwch na’r ‘norm’. Rhai enghreifftiau yw ‘Calendrical Savants’ lle maent yn gallu cofio a chyfrifo unrhyw ddydd mewn unrhyw flwyddyn, neu unigolion sydd â thalentau eithafol yn y meysydd cerddoriaeth neu chelf.

Adfyfyrio / Gwerthuso a’r Camau Nesaf.
Ar ôl gwerthuso ac adfyfyrio ar y meysydd rwyf wedi ymchwilio, yn seiliedig a’r digwyddiad critigol, credaf fod llawer o agweddau i’w ystyried. Yn gyntaf, cytunaf gyda’r theori (Deutsch & Deutsch, 1963) fod y wybodaeth fwyaf amlwg a phwysig yn cael ei brosesu. Mae’n hollbwysig fod athrawon yn ystyried cyflwyniad y canllawiau a’r tasgau er mwyn denu llygaid a sylw'r disgyblion. Profi’r hyn gan y ddamcaniaeth ‘Codio Deuol’ (Paivio et al, 2006) sydd yn awgrymu fod gan unigolion ddwy sianel brosesu gwybodaeth sef ‘geiriol’ a ‘gweledol’. Eglura’r ddamcaniaeth ei fod yn bosib cael cysylltiadau ar wahân, ond ‘cysylltiol’ drwy baru geiriau a delweddau gweledol. Ymhellach, fe wnaeth (Larkin et al, 1987) gyflwyno’r ‘Ddadl Weledol’, sy’n awgrymu fod diagramau sydd wedi eu creu i safon dda yn fwy effeithiol na thestun geiriol. Cefnogir hyn syniad (Deutsch & Deutsch, 1963), gan fod creu stimwli sydd yn sefyll allan yn denu sylw’r disgyblion.
     Yn ogystal ag hynny, mae’n bwysig ystyried os yw ‘Plentyn A’, dim ond yn gwrando ar gyfarwyddiadau’r athrawes os yw’n dda neu’n rhagori yn y pwnc. Gellir hyn arwain at ymchwil ac arsylwi ymhellach y tro nesaf. Efallai bu’n rhaid ystyried hunan hyder, chredoau a theimladau’r disgybl ynglŷn â’r pwnc. Yn arweiniol i’r agweddau ymchwiliais, mae’n hanfodol ystyried lles y disgybl. A oedd ‘Plentyn A’ yn pryderi am rywbeth? Gall yr elfen hon effeithio ar yr anawsterau canolbwyntio, y ogystal â’r tueddiadau ASD.
       Cytunaf gyda thechneg a syniad yr athrawes o greu’r siart ‘Marvel’ er mwyn annog ‘Plentyn A’. Credaf fod y dull yma yn cydfynd gyda damcaniaeth (Skinner, 1971), ac yn cyfleu’r syniad fod disgyblion yn ailadrodd ymddygiad da wrth dderbyn gwobr. Mae’r siart ‘Marvel’ yn annog i’r disgybl i ailadrodd yr ymddygiad positif o ganolbwyntio ac ymdrechu neu gwblhau’r dasg, ac yn derbyn gwobr o sticer ‘Marvel’ ar gyfer y siart. O ganlyniad i’r weithred hyn, fydd y disgybl yn fwy tebygol o ailadrodd yr ymddygiad cadarnhaol yn y dyfodol.
      Ar ôl ymchwilio i dueddiadau ASD, mae’n awgrymu i mi fod ‘Plentyn A’ yn dalentog yn y maes fathemateg. Credaf hyn am ei fod wedi llwyddo i gyflawni’r dasg, heb wrando ar y cyfarwyddiadau rhoddir gan yr athrawes ddosbarth. Awgrymir hyn fod y gwaith yn y wers arsylwyd yn dod yn hawdd i ‘Blentyn A’. Awgrym i’w hystyried ar gyfer y cam nesaf, neu yng ngwersi’r dyfodol, yw bod angen herio ‘Plentyn A’ yn y pwnc neu dasg benodol. Yn ôl damcaniaeth (Piaget, 1972) dylid gosod cwestiynau anodd i blant, er mwyn datblygu eu synnwyr. Mae syniadau (Piaget, 1972) yn awgrymu fod yn effeithiol i osod tasgau a thargedau penodol yn seiliedig a chyfnod datblygu’r disgybl. Mae hyn yn galluogi’r plentyn i ddysgu ar raddfa bersonol sydd yn addas ac yn cydfynd gyda’i hunan - ddatblygiadau. O ganlyniad i’r canfyddiadau yma, awgrymaf fod ‘Plentyn A’ yn cael ei herio gan dasgau yn y dyfodol, er mwyn ymestyn ei gallu a gwybodaeth.
      Ar ôl edrych ar agweddau amrywiol yn gysylltiedig â‘sylw’, mae’n hollbwysig fod athrawon yn ystyried eu technegau haddysgu, er mwyn cynnig cyfle optimal i’r disgybl gofio’r wers/ gwybodaeth. Awgrymaf fod ‘Plentyn A’ yn ail-alw’r wybodaeth bwysig a'i ddefnyddio’n gyson yn y wers er mwyn ei gofio. Yn seiliedig a’r ymchwil, awgrymaf fod yr athrawes yn tawelu yn dilyn brawddeg bwysig, ac yn mynd trwy ddeunydd newydd yn araf Gall hynny rhoi’r cyfle i ‘Blentyn A’ ail-strwythuro’r wybodaeth bwysig er mwyn sicrhau ei fod yn cyrraedd y cof tymor hir. Yn ogystal ag hynny, awgrymaf fod ‘Plentyn A’ yn cael mynediad i weithgareddau rhyngweithiol, sydd yn gallu eu hannog i brosesu deunydd newydd. Mae’n bwysig cynnig profiadau i ddisgyblion sydd yn gysylltiedig â’r pwnc, gan eu bod yn medru cael effaith emosiynol arnynt, ac yn hawdd i’w gofio.

Casgliad.
     Wrth bwyso a mesur yr holl agweddau ymchwil rwyf wedi dod o hyd i’r canlyniad fod llawer o ffactorau yn cyfrannu at sut mae disgyblion yn dysgu. Yn ôl syniad (Bronfenbrenner, 1979) mae’r ‘Systemau Ecolegol’ yn gysylltiedig â lles y disgyblion. Mae bob system yn cyfleu ffactorau sydd yn medru effeithio ar y disgybl. Mae’r ddamcaniaeth yn awgrymu os fydd yna anghydbwysedd neu newidiadau yn un o’r systemau, mae’n cael effaith ar y systemau eraill. Mae’r ‘Microsystem’ yn cyfleu teulu a ffrindiau agos y plentyn. Yn dilyn, mae’r ‘Mesosystem’ yn cyfleu teulu estynedig, ffrindiau ac athrawon. Nesaf, mae’r ‘Exosystem’ yn system ddiwylliannol tu hwnt i’r teulu, er enghraifft cyflogwyr, clybiau a mannau addoli. Yn olaf, mae’r ‘Macrosystem’ yn cyfleu effaith y gymdeithas ehangach ar y plentyn. Mae’r ddamcaniaeth yn rhoi pwyslais ar wahanol agweddau sydd yn gallu effeithio ar ddisgyblion; ac efallai un o’r agweddau yma sydd yn cyfrannu at ddiffyg canolbwyntio ‘Plentyn A’.
        Elfen hollbwysig i’w hystyried yw lles disgyblion. Mae syniadau (Malaguzzi, 1993) yn awgrymu fod lles yn gallu effeithio ar ymddygiad, creadigrwydd, annibyniaeth, a sut mae disgyblion yn dangos parch at eraill. Yn ogystal ag hynny, mae lles disgyblion yn gallu effeithio ar sut maent yn ffurfio a chynnal perthnasoedd, a hefyd effeithio ar eu gwydnwch a hunan hyder. Arweinir hyn at bwysigrwydd cynhwysiant ymysg disgyblion. Fe wnaeth (Leatherman et al, 2005) gyhoeddi ‘Teachers Attitudes Towards Inclusion’. Canfyddai’r erthygl fod yn rhaid i athrawon i addasu tasgau a gweithgareddau er mwyn cynnwys bob disgybl. Mae’n hollbwysig i gynnwys teuluoedd yn addysg y disgyblion. Yn ddiweddar, rhoddir pwyslais ar les a chynhwysiant yn y ‘Cwricwlwm i Gymru’ (Atodiad 1). Pwrpas un o’r ‘Pedwar Dibenion’ yw annog blant a phobl ifanc i fod yn unigolion iach a hyderus sydd â gwerthoedd a chredoau ysbrydol a moesegol. I gloi, ar ôl edrych ar y dadleuon, mae’n amlwg mai lles a chynhwysiant y disgyblion yw calon y cwricwlwm; ac mae’n hanfodol i fanteisio ar bob cyfle i sicrhau profiadau positif i ddisgyblion ym myd addysg.

